Diari Oficial de la Generalitat Valenciana


Sumari del DOGV 4033, del 02-07-2001 (2001/6379)

Informació pública de l'alternativa tècnica de programa d'actuació integrada del sector I-2.
--------------------------------------------------------------------------------------------

### Dades del document

Número de DOGV
:   4033

Data del DOGV
:   02-07-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/6379


Organisme emissor
:   Agrupació d'Interés Urbanístic Pla del Pou de San Antonio de Benageber Sector I.2

Tipus de document
:   Anunci

Informació pública de l'alternativa tècnica de programa d'actuació integrada del sector I-2. [2001/F6379]
  
L'Agrupació d'Interés Urbanístic Pla del Pou de San Antonio de Benagéber Sector I.2 ha presentat l'alternativa tècnica de programa d'actuació integrada, acompanyada del pla parcial, l'avantprojecte d'urbanització i restants documents necessaris corresponents a la unitat d'execució que es delimita en el pla parcial integrant de la present alternativa tècnica i que bàsicament es correspon amb el denominat sector I-2 i delimitat en el Pla General d'Ordenació Urbana de San Antonio de Benagéber, amb una superfície de 55.461,81 metres quadrats, a la qual ha d'afegir-se'n una altra de terrenys exteriors de la xarxa estructural adscrita al sector de cabuda xifrada en 5.338 metres quadrats.
  
L'Agrupació d'Interés Urbanístic Pla del Pou de San Antonio de Benagéber Sector I.2 pretén la seua adjudicació i execució pel règim d'adjudicació preferent de l'article 50.2.B) de l'esmentada Llei Reguladora de l'Activitat Urbanística.
  
Aquesta alternativa tècnica de programa d'actuació integrada, acompanyada de pla parcial, avantprojecte d'urbanització i restant documentació necessària, ha sigut referendada per l'Agrupació d'Interés Urbanístic Pla del Pou de San Antonio de Benagéber Sector I-2, constituïda en escriptura atorgada davant del notari de la Pobla de Vallbona Manuel Puerto Vañó el 13 de juny de 2001, número 991 de protocol. L'agrupació esmentada inclou més de la meitat del terreny inclòs en la dita àrea d'actuació, a efectes de l'article 49.3 de la Llei Reguladora de l'Activitat Urbanística.
  
La citada escriptura de constitució de l'Agrupació d'Interés Urbanístic Pla del Pou de San Antonio de Benagéber Sector I.2, així com els seus estatuts i acord social, estan depositats a la notaria susdita, i es fa saber als afectats per la present iniciativa el dret que tenen a adherir-se com a associats a l'esmentada agrupació d'interés urbanístic en les mateixes condicions i amb anàlegs drets als propietaris fundadors.
  
L'alternativa tècnica del programa, juntament amb el pla parcial i l'avantprojecte d'urbanització, es troben protocol·litzats a la notaria del senyor Manuel Puerto Vañó, situada a la Pobla de Vallbona, carrer del Poeta Llorente, 150, esc. A, 1r, porta 2; de la mateixa manera, ha sigut depositada a l'Ajuntament de San Antonio de Benagéber la documentació mencionada en l'article 48 de la Llei Reguladora de l'Activitat Urbanística i la resta de documentació necessària, identificada com a programa d'actuació integrada sector I-2 San Antonio de Benagéber-alternativa tècnica.
  
Es fa constar en aplicació de l'article 46 de la Llei Reguladora de l'Activitat Urbanística, que durant el termini de 20 dies, comptats des de la publicació d'aquest anunci en el Diari Oficial de la Generalitat Valenciana, qualsevol persona podrà comparéixer, en horari d'atenció al públic, a la notaria del senyor Manuel Puerto Vañó per a obtenir informació, pels procediments legals, sobre els documents protocol·litzats.
  
De la mateixa manera, es fa constar que es podrà consultar amb l'Ajuntament de San Antonio de Benagéber, en horari d'atenció al públic, les actuacions derivades de la documentació depositada en aquest i presentar per a la incorporació a aquesta tant les al·legacions com les alternatives tècniques que pretenguen competir amb la que s'exposa al públic. Les proposicions juridicoeconòmiques es presentaran durant els cinc dies següents al venciment del termini anterior. Aquests terminis quedaran prorrogats per 20 dies addicionals, si durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i prestara caució per a això.
  
Amb anterioritat a la publicació del present anunci i en compliment del que s'estableix en els articles 46.3 i 48 de la Llei Reguladora de l'Activitat Urbanística, i 59.4 de la Llei 30/1992, de 26 de novembre, s'ha remés el corresponent avís al domicili dels qui consten en el cadastre com a titulars de drets afectats per l'actuació proposada. Sense perjudici d'això, el present anunci serveix de notificació a tots els titulars cadastrals de terrenys inclosos en la unitat d'execució, els quals són els següents, sense perjudici que en pogueren resultar altres de desconeguts:
  
Francisco Riquelme Marín, José Martí Palanca, José Gisbert Hernández, María del Carmen Fabra Aguilar, Amparo Cuñat Bellver, José Montagui Ferrandis, Juan Espinosa Badelles.